58नं बिधान सभा बियाबनि बिपिएफनिफ्राय देरहालांनाय एमएलए बिथाङा बावैसो उनावनो बि जे पि दोलोआव हाबसिगोन । बेवहाय इउपिपिएल दोलोआ माबाफोर खहा जानो हागौनामा होननानै सोंनायनि फिननायाव बिथाङा फोरमायो इमानुवेल मोसाहारिआ गोबां सालु मानसि बिपिएफ हानजाखौ जेनगोनखौ मोनथिनानै बिजेपियाव हाबनो नागिरदों। बिपिएफ दोलोनि नेहाथारि इमानुवेल मोसाहारिया बिपिएफ दोलोआ जाख्ल’नायाव गावबो लोब्बा दंमोन । बिनिखायनो जेलाव थांनांजानो गिनायबो दं । बिनिखायनो बिपिएफ दोलोआव हाबनानै दायनिफ्राय एरखेनो नागिरदों होननानै गोख्रों अजद दैखांदों । गोबां जाख्ल’नाय आरो सोबखनायाव लोबबा थानायनि थाखायनो एमएलए बिथाङा बिजेपि दोलोआव हाबोब्लाबो इउपिपिएल दोलोआ जेबो खहा जानाय नङा होननानै बुङो नाग्रिजुलि बियाबनि इउपिपिएलनि बिजाथि सुसिल दासा। मख’नो गोनांदि बे हाबाफारियाव मोनसे समनि बागसा जिल्ला बिजेपिनि आफादगिरि आरो आथिखालनि मिरु इउ पि पि एलनि फोसावदिं नेहाथारि केसब मौलिक आरो नाग्रिजुलि बियाबनि ब्लक इउपिपिएलनि आफादगिरि हरि गौतमजों लाफानानै नेहाथारि मंगल बर’ आरो गोबां इउपिपिएल मददगिरि बिथांमोना लैहोर लैहोर बाहागो लादों।